[{"text_idx": "#000008", "text": "II. Arrantza Masterra eta umeentzako ikastaro berezia antolatu dituzte jaietan"}, {"text_idx": "#000011", "text": "Gehienez hogei lagunek parte hatu ahal izango dute masterrean. Berrogehita bost minutuko txandak egingo dituzte eta parte hartzaile bakoitzak bi rolak bete beharko ditu: arrantzale eta kontrolatzaile, \u201cmodu horretan denek parte hartzeko aukera izango dute\u201d. Arrantzatzeko amuak elkarteak berak banatuko ditu."}, {"text_idx": "#000012", "text": "Zuazoren hitzetan, Nerbioi ibaian ez dago arrain askorik: \u201cAmuarrain gutxi batzuk baino ez daude, baina Foru Aldundiak arrain gehiago botako ditu Masterraren egunean. Batez ere, zarboak dira txapelketan arrantzatzen direnak\u201d. Hori bai, arrantzatzen den guztia berriro ere ibaira bueltatuko dutela argitu du Zuazok. \u201cDuela urte asko, arrantzatutako arrainak hil egiten ziren, baina egun gazteek jakin behar dute Masterrean arrantzatzen dena ibaira bueltatu behar dela arrainak ibaian haz daitezen eta hurrengo urtean arrantzan jarraitu ahal izateko\u201d."}, {"text_idx": "#000013", "text": "Arrantza Masterraz gain, irailaren 10ean, larunbatez, 11:00etatik aurrera txikientzako ikastaroa ere antolatu dute aurten. Geralekua Elkartearen egoitzan izango da (Bide Zahar kalea, 5) eta lizentzia duen edonork parte har dezake. \u201cLizentzia eskuratu gura dutenek jakin bezate Eusko Jaurlaritzak ematen dituela eta internet bidez eska daitezkeela 16 euro inguruko tasa ordainduta\u201d, dio Zuazok."}]